2. ปัจจัยความเสี่ยง

ปัจจัยความเสี่ยงสามารถจำแนกได้ดังนี้.-

2.1 ความเสี่ยงจากการลงทุนในหุ้นบริษัทต่าง ๆ

การลงทุนจะกระจายไปในหลายประเภทธุรกิจเพื่อเป็นการกระจายความเสี่ยง
ถึงแม้โครงสร้างการถือหุ้นในกลุ่มประกอบด้วยบริษัทในกลุ่มกว่า 100 บริษัท
โดยมีบริษัทจำนวนหนึ่งถือหุ้นในลักษณะไขว้กันหรือย้อนกลับก็ตาม
โดยสัดส่วนการถือหุ้นที่ถือย้อนกลับนับเป็นสัดส่วนที่น้อยมาก บริษัทฯ

ไม่มีอำนาจควบคุมกิจการดังกล่าว ทั้งนี้ การดำเนินการของบริษัทในกลุ่มเป็นอำนาจอิสระของคณะ

กรรมการของบริษัทนั้น ๆ บริษัทฯ มีนโยบายให้บริษัทในกลุ่มมีการบริหารแบบศูนย์กำไรสามารถที่

จะบริหารได้อย่างอิสระ

บริษัทฯ และบริษัทในกลุ่มจะพิจารณาศักยภาพในการลงทุนและจะลงทุนร่วมกัน ซึ่งบริษัทใน

กลุ่มที่ร่วมลงทุนมักจะประกอบธุรกิจที่เกี่ยวเนื่อง และได้รับประโยชน์จากกิจการที่ตนลงทุนร่วมกัน

โดยในกลุ่มมีนโยบายให้บริษัทที่ร่วมลงทุน และทำธุรกิจที่เกี่ยวเนื่องกับกิจการที่ลงทุนมากที่สุดเป็น

ผู้ติดตามผลการดำเนินงานของบริษัทนั้น ๆ เพื่อให้ทราบปัญหาที่เกิดขึ้นและรายงานให้ผู้ถือหุ้นในกลุ่ม

ทราบ จะได้ช่วยกันเสนอแนวทางแก้ไขให้แก่บริษัทนั้น ๆ เพื่อให้นำไปแก้ไข
เพราะถ้าบริษัทใดที่เกิดผล

ขาดทุนก็จะทำให้ผู้ลงทุนไม่ได้รับเงินปันผล และยังต้องบันทึกการด้อยค่าของเงินลงทุน ซึ่งมีผลกระทบ

ต่อกำไรและขาดทุน ตลอดจนมูลค่าทรัพย์สินของบริษัทผู้ถือหุ้น โดยในปี 2551 บริษัทฯ บันทึกผล

ขาดทุนจากการด้อยค่าของเงินลงทุนจำนวน 12 บริษัท เป็นเงินทั้งสิ้น 75,898,844.43 บาท

2.2 ความเสี่ยงจากการค้ำประกันบริษัทในกลุ่ม

ณ สิ้นปี 2551 บริษัทฯ ค้ำประกันวงเงินสินเชื่อให้กับบริษัทในกลุ่มวงเงินรวม 656.30 ล้านบาท
มียอดใช้ไปรวม 151.26 ล้านบาท ซึ่งบริษัทในกลุ่มที่บริษัทฯ
ค้ำประกันวงเงินสินเชื่อให้นั้นเป็นบริษัทที่จัดตั้งขึ้นใหม่และบริษัทร่วมทุน
โดยวงเงินที่ค้ำประกันให้กับบริษัทที่จัดตั้งขึ้นใหม่นั้นจะพิจารณาจากความจำเป็น
สำหรับบริษัทร่วมทุนบริษัทฯ จะค้ำประกันวงเงินตามสัดส่วนการลงทุน ซึ่งการค้ำประกันทำให้บริษัทฯ
มีความเสี่ยง หากบริษัทในกลุ่มที่บริษัทฯค้ำประกันไม่สามารถชำระสินเชื่อให้แก่เจ้าหนี้ได้
โดยอาจมีผลกระทบต่อบริษัทฯ ที่ต้องไปร่วมรับผิดชอบ อย่างไรก็ดี
เพื่อเป็นการลดความเสี่ยงดังกล่าว บริษัทฯ
มีนโยบายลดการค้ำประกันวงเงินสินเชื่อที่เกินความจำเป็น และให้บริษัทในกลุ่มที่เป็นผู้รับ

ผิดชอบการติดตามสายธุรกิจนั้น ๆ เป็นผู้ค้ำประกัน โดยในปี 2551 บริษัทฯ
บันทึกผลขาดทุนจากภาระค้ำประกันจำนวน 1 บริษัท เป็นเงินทั้งสิ้น 4,574,409.75 บาท

2.3 ความเสี่ยงจากการให้เช่าและบริการทรัพย์สิน

เนื่องด้วยบริษัทฯ ดำเนินธุรกิจสวนอุตสาหกรรม
จึงจำเป็นต้องจัดเตรียมความพร้อมทั้งในด้านอาคารสำนักงาน โรงงานและระบบสาธารณูปโภคต่าง
ๆ เพื่อครอบคลุมการให้บริการต่อลูกค้าภายในสวนอุตสาหกรรม ทำให้บริษัทฯ
มีรายได้จากการให้เช่าและบริการทรัพย์สิน หากทรัพย์สินดังกล่าว

เกิดความเสียหาย จะทำให้บริษัทฯ ได้รับผลกระทบในด้านรายได้ บริษัทฯ
มีมาตรการในการป้องกันความเสียหายจากทรัพย์สิน โดยการนำทรัพย์สินไปประกันวินาศภัย
เพื่อลดและกระจายความเสี่ยงต่อทรัพย์สินดังกล่าว

2.4 ความเสี่ยงจากการขาดแคลนน้ำ

น้ำถือเป็นปัจจัยสำคัญที่สุดในกระบวนการผลิต บริษัทฯ ในฐานะผู้ประกอบการธุรกิจสวน

อุตสาหกรรม ดำเนินธุรกิจขายที่ดินและให้เช่าสถานที่เพื่อผู้ประกอบการโรงงานต่าง ๆ
ได้มีการจัดหาแหล่งน้ำธรรมชาติไว้เพื่อใช้สำหรับการดำเนินการผลิตต่าง ๆ
หากปริมาณน้ำลดลงจนไม่สามารถจ่ายน้ำให้กับโรงงานต่าง ๆ
อาจเกิดการหยุดชะงักสายการผลิตของโรงงานในสวนอุตสาหกรรม
และส่งผลให้การพัฒนาสวนอุตสาหกรรมอาจหยุดชะงักไปด้วย

บริษัทฯ มีการเตรียมมาตรการต่าง ๆไว้เพื่อรองรับปัญหาการขาดแคลนน้ำที่อาจเกิดขึ้น
โดยกำหนดเป็นมาตรการระยะสั้น คือ ขอความร่วมมือกับโรงงานต่าง ๆ
ในการบริหารการจัดการน้ำเพื่อการผลิตอย่างเป็นระบบเพื่อประโยชน์สูงสุดในการใช้น้ำและมีการจัดสรรน้ำ
จัดหาแหล่งน้ำสำรองจากแหล่งน้ำอื่น ๆ สำหรับมาตรการในระยะยาวบริษัทฯ
มีแผนการจัดสร้างแหล่งกักเก็บน้ำสำรองเพิ่มขึ้น ตลอดจน

ได้ประสานงานกับภาครัฐในจังหวัดที่สวนอุตสาหกรรมตั้งอยู่ เพื่อให้จังหวัดกำหนดแผนยุทธศาสตร์

ในการจัดหาแหล่งน้ำเพื่อการอุตสาหกรรม โดยการสร้างแหล่งกักเก็บน้ำ

2.5 ความเสี่ยงในด้านสิ่งแวดล้อม

ในปัจจุบันโลกให้ความสำคัญกับการแก้ไขปัญหาโลกร้อน สำหรับบริษัทฯ ซึ่งเป็นผู้ประกอบ

การธุรกิจสวนอุตสาหกรรมตระหนักดีถึงปัญหาดังกล่าว โดยได้ปฏิบัติตามกฎหมายและข้อบังคับต่าง ๆ

เกี่ยวกับผลกระทบต่อสิ่งแวดล้อม และจัดทำรายงานผลกระทบสิ่งแวดล้อม(EIA)
เสนอต่อสำนักนโยบายและแผนสิ่งแวดล้อมกระทรวงวิทยาศาสตร์และเทคโนโลยี
มีการติดตามและรายงานผลการดำเนินงานตามมาตรการที่กำหนดอย่างต่อเนื่อง
เพื่อให้สถานประกอบการต่าง ๆ
ที่อยู่ภายในสวนอุตสาหกรรมเครือสหพัฒน์ปราศจากปัญหาสิ่งแวดล้อมต่าง ๆ อาทิ เช่น
ปัญหามลพิษทางอากาศและน้ำเสีย ซึ่งอาจมีผลกระทบกับชุมชนโดยรอบ
และอาจนำไปสู่การดำเนินคดีทางกฎหมาย ซึ่งทำให้บริษัทฯ เสียชื่อเสียง
และเสียค่าสินไหมตามคดีความที่เกิดขึ้น จนไม่สามารถดำเนินธุรกิจต่อไปได้
ซึ่งที่ผ่านมาไม่มีปัญหาดังกล่าว และเพื่อเป็นการป้องกันความเสี่ยง บริษัทฯ
จึงได้ดำเนินโครงการยกระดับมาตรฐานผู้ประกอบการอุตสาหกรรมด้วยระบบการจัดการสิ่งแวดล้อม
ส่งผลให้สวนอุตสาหกรรมเครือสหพัฒน์ ศรีราชา ได้รับการรับรองระบบการจัดการสิ่งแวดล้อม ISO
14001:2004 ของระบบ Central WasteWater

Treatment จาก TUV NORD (Thailand) Ltd. ตามใบ Certificate Registration
No. 44 104 082444

ลงวันที่ 20 สิงหาคม 2551